मैं दहेज का समर्थन बिल्कुल नहीं कर रहा लेकिन दहेज लेने देने वालों को सच में कानूनन अपराधी माना जाने लगा तो बड़े बड़े परउपदेशक(दोनों जेंडर से) सजा पाते मिलेंगे। पहले भी कभी कह चुका फ़िर से एक बात बताता हूँ, कई साल पहले दूरदर्शन पर एक कार्यक्रम के दौरान एंकर ने युनिवर्सिटी में लड़कियों से दहेज के बारे में पूछा था तो जवाब सुनकर मुझे भी हैरानी हुई थी - एक भी लड़की ने दहेज से मना नहीं किया था बल्कि वो माँ-बाप से अधिकार से ये सब लेने की बात कर रही थीं। किन्हीं एकाध प्रतिशत की बात रहने दें तो दहेज सभी लेते देते हैं, बस अपनी सुविधानुसार उसे दहेज की जगह कुछ और नाम दे देते हैं या बहाने बना देते हैं कि हमने भी तो अपनी लड़की की शादी में दिया था। कुछ ऐसे भी शेखी बघारते मिलेंगे कि हमने लड़के की शादी बिना दहेज लिये की थी लेकिन लड़की अपनी खुशी से और सामर्थ्य से दे रहे हैं।